kardosdrur/scandi-wiki huggingface dataset:
Padderok

Padderok (Equisetum) er den eneste overlevende slægt blandt Padderokplanterne. Slægten er udbredt med arter over næsten hele kloden. Dog findes den ikke i Australasien og Antarktis. Arterne er oftest lave, men elfenbenspadderok kan dog nå en højde af 2,50 m, og et par arter i det tropiske Amerika, Equisetum giganteum og Equisetum myriochaetum bliver henholdsvis 5 og 8 m høje.

Stænglerne har fotosyntese, og de er furede, hule og leddelte. Hos alle arterne er bladene stærkt formindskede, og de sidder i kranse ved hvert led på stænglerne. Hos nogle dannes der kransstillede sidegrene fra hvert led, og de er opbygget ganske som hovedskuddet. Sporerne bliver dannet i kogleagtige organer (strobilus, flertal: strobili), der sidder endestillet på hovedskuddet. Hos mange arter har de sporebærende skud ikke sidegrene, og hos enkelte arter har de ikke fotosyntese (f.eks. Agerpadderok). Hos andre arter ligner de sporebærende skud ganske de bladbærende.

Mange af arterne foretrækker sandet jord, men nogle er vandlevende og andre er tilpasset fugtig, lerholdig jord.

Padderokplanterne var både større og mere forskelligartede i fortiden. Nogle arter blev til 30 m høje træer i kultiden.

 Skavgræs (Equisetum hyemale) – 1 skudtype, ingen sideskud
 Liden padderok (Equisetum variegatum) – 1 skudtype, ingen sideskud
 Kærpadderok (Equisetum palustre) – 1 skudtype m. sideskud
 Dyndpadderok (Equisetum fluviatile) – 2 skudtyper, vårskud grønne uden sideskud
 Lundpadderok (Equisetum pratense) – 2 skudtyper, begge med sideskud, vårskud blegbrune senere grønne
 Skovpadderok (Equisetum sylvaticum) – 2 skudtyper, begge med sideskud, vårskud blegbrune senere grønne
 Agerpadderok (Equisetum arvense) – 2 skudtyper, vårskud blegbrune uden sideskud
 Elfenbenspadderok (Equisetum telmateia) – 2 skudtyper, vårskud blegbrune uden sideskud

 
Planteslægter

frr:Equisetales
Endzone

Endzone er en oftest anvendt benævnelse i Amerikansk fodbold. 
Det er området mellem end line og mållinjen og angivet med særskilt markering.
Alle spillere der bære bolden ind i denne, eller modtager et pass, scorer et touchdown.

Amerikansk fodbold
Hemming Skat Rørdam

Hemming Skat Rørdam (30. marts 1872 i Sønderup ved Slagelse – 5. oktober 1925) var en dansk teolog og seminarieforstander. 

Han var søn af biskop Thomas Skat Rørdam (1832-1909) og hustru Marie, f. von Hauch (1834-1915).

Gift med Ingrid Rørdam, f. 26. maj 1874 i Odense som datter af grosserer Christian Faber (1837-1905) og hustru Sophie, f. Petersen (1840- ).

 1889 student fra Hauchs Skole
 1896 cand.theol.
 lærer ved Blaagaards Seminarium
 residerende kapellan for Kattrup m.fl. sogne
 1899 lærer ved Gjedved Seminarium
 1903-1920 forstander for Jelling Seminarium
 1907 redaktør af Dansk Skoleforenings tidsskrift Hjem og Skole
 1911-1924 formand for Sløjdforeningen af 1902
 – forstander for Haderslev Statsseminarium

Skolefolk fra Danmark
Hemming Skat
Danskere i 1800-tallet
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
En lille pose støj - Live

En Lille Pose Støj er et live-album udgivet af Kim Larsen & Kjukken den 29. oktober 2007. Albummet består af en dobbelt live-CD fra gruppens sommerturné 2006 samt af en DVD, der er optaget ultimo juni 2006.

Sangliste (cd)

CD 1
En lille pose støj [live]
Strengelegen [live]
Rita [live]
Mig og Molly [live]
Hvis din far gi'r dig lov [live]
Det bedste til mig og mine venner [live] 
This Is My Life [live]
Fremmed [live]
Fi-fi dong [live]
Jutlandia [live]
Sømand ombord [live]
Kloden drejer stille rundt [live]

CD 2
Midt om natten [live]
Lykkens pamfil [live]
Joanna [live]
Pianomand [live]
Kvinde min [live]
Køb bananer [live]
Gammel hankat [live]
Gør mig lykkelig [live]
Sammen & hver for sig [live]
Fru Sauterne [live]
Rabalderstræde [live]
Kringsat af Fjender [live]
Stille i verden [live]

Kilder

Kim Larsen & Kjukken-album
Album fra 2007
Lucas Black

Lucas York Black (født 29. november 1982) er en amerikansk film- og tv-skuespiller. Han er måske mest kendt for sine roller i filmene Sling Blade, Friday Night Lights og The Fast and the Furious: Tokyo Drift.

Black blev født i Alabama til Jan og Larry Black; han har 2 ældre søskende, Lee (En bror) og Lori (en søster). Black voksede op i Alabama og spillede for The Speake Bobcats, samtidig bestod han fra high school i maj 2001.

Siden 2003 har han levet i Columbia, Missouri efter at have optaget en film omkring 30 minutter væk fra Fayette.

Filmografi 
 Fast & Furious 9 (2021) .... Sean Boswell
 Fast 8 (2017) .... Sean Boswell
 Fast & Furious 7 (2015) .... Sean Boswell
 42 (2013) .... Pee Wee Reese
 Promised Land (2012) .... Paul Geary
 Seven Days in Utopia (2011) .... Luke Chisholm
 Tough Trade (2010) .... – (TV-film)
 Legion (2010) .... Jeep Hanson
 Get Low (2009) .... Buddy
 The Fast and the Furious: Tokyo Drift (2006) .... Sean Boswell
 Jarhead (2005) .... Chris Kruger
 Deepwater (2005) .... Nat Banyon
 Friday Night Lights (2004) .... Mike Winchell
 Killer Diller (2004) .... Vernon
 Cold Mountain (2003) .... Oakley
 All the Pretty Horses (2000) .... Jimmy Blevins
 The Miracle Worker (2000) .... James Keller (TV-film)
 Crazy in Alabama (1999) .... Peter Joseph 'Peejoe' Bullis
 Our Friend, Martin (1999) .... Randy (stemme)
 The X-Files (1998) .... Stevie
 Flash (1997) .... Connor Strong
 Chicago Hope (1997) .... Dr. Noah Fielding (1 episode) – (TV-serie)
 Ghosts of Mississippi (1996) .... Burt DeLaughter
 Sling Blade (1996) .... Frank Wheatley
 American Gothic (1995–96) .... Caleb Temple (22 episoder) – (TV-serie)
 The War'' (1994) .... Ebb

Eksterne henvisninger 

 

Skuespillere fra Alabama
Dansk Varmblod

Dansk Varmblod kan henvise til flere artikler.

Dansk Varmblod (hesterace) – en hesterace 
Dansk Varmblod (organisation) – organisation for ejere af ovennævnte hesterace
Groenendael

Groenendaelen er en af de 4 varianter af racen Belgisk Hyrdehund. Den skal være ensfarvet sort men en smule hvidt på bryst og tæer tolereres. Pelsen i hovedet og på det nederste af benene skal være kort, mens pelsen på kroppen skal være lang og glat og gerne endnu mere fyldig og rigelig på halsen og brystet. Halen har lang og fyldig pels som danner en busket fane.

Hunderacer fra Belgien
Hyrdehunde
Sct. Mathias Centret

Sct. Mathias Centret (tidl. Sct. Mathias Marked) er et indkøbscenter i Viborg midtby, som ejes af ejendomsselskabet DADES. 

Centret blev indviet 19. oktober 1977. I perioden fra januar 2001 til maj 2002 blev centret ombygget og udvidet til 14.558 m², som i dag er fordelt på 35 butikker i 2 etager (34 specialbutikker og supermarkedet Meny). I forbindelse med udvidelsen ændrede man navn fra Sct. Mathias Marked til det nuværende.

I oktober 2014 åbnede to nye butikker og en cafe i centret. Derudover udvidede og moderniserede man en række eksisterende butikker.

Der er store indgange til centret fra Sct. Mathias Gade og Fischers Plads, mens der er en lille indgang via en trappe fra Dumpen.

Eksterne henvisninger 

 Sct. Mathias Centrets hjemmeside

Indkøbscentre i Danmark
Etableret i 1977
Bygninger, konstruktioner og anlæg i Viborg
Tervueren

Tervueren er en af de 4 varianter af racen Belgisk Hyrdehund. Den findes i to farvevarianter; fauve-charbonné (rød med sorte hårspidser) og grå-charbonné (grå med sorte hårspidser) – begge med sort maske, idet fauve-charbonné er den foretrukne farve. En smule hvidt på bryst og tæer tolereres. Pelsen i hovedet og på det nederste af benene skal være kort, mens pelsen på kroppen skal være lang og glat og gerne endnu mere fyldig og rigelig på halsen og brystet. Halen har lang og fyldig pels, som danner en busket fane.

Hunderacer fra Belgien
Hyrdehunde
Cliff Williams

Cliff Williams (født den 14. december 1949 i Romford, Essex, England) har været bassist i det australske hårde rock-band AC/DC siden juni 1977 (selvom han kort blev afløst af Paul Greg til bandets verdensturné i 1991). Han flyttede med sin familie til Liverpool da han var ni år gammel.

Biografi

Tidlig karriere 
Cliff Williams startede i 1970 i bandet Home. Gruppen spillede progressiv rock, og fik en pladekontrakt hos Epic. Året efter udkom deres debut-LP "Pause for a Hoarse Horse", og var i november supportband ved Led Zeppelins Electric Magic-koncert på Wembley.

I 1972 udgav bandet endnu et album. Sangen Dreamer, der opnåede plads 41 på UK albums chart, blev bandets eneste hit. The Alchemist udkom året efter, men albummet fik ikke nogen stor succes. Den britiske sanger Al Stewart foreslog alligevel, at bandet skulle spille for ham på hans første turne i Amerika. Dette tilbud tilfredsstillede dog ikke forsanger Mike Stubbs, og han forlod bandet. Resten af bandet skiftede navn til "Al Stewart band", men det varede ikke længe før også Cliff forlod bandet.

AC/DC 
Da bassisten Mark Evans blev fyret kort efter indspilningen af Let There Be Rock i 1977 overtog Cliff Williams hans plads. Williams fik derfor sin debut på Let There Be Rock-turneen, mens Powerage blev studiedebuten.

Udstyr 
I de første år hos AC/DC brugte Williams hovedsageligt Fender Precision basser, men under nogle koncerter brugte han i stedet en Fender Jazz bas. Det menes at han brugte en Gibson Thunderbird under indspilningen af Back in Black. Gennem firserne brugte Williams mest P basser, med undtagelse af Flick of the Switch, hvor han brugte en Steinberger Xl2, og Fly on the Wall, hvor han brugte en Gibson SG reissue. På The Razors Edge brugte Williams en Fender Jazz bas, mens han på Ballbreaker i 1995 havde skiftet den ud med en Music Man StingRay.

Normalt bruger han Ampeg forstærkere og Musicman stingray basser fra 1970'erne.

Eksterne henvisninger 

 AC/DCs officielle hjemmeside
 AC/DC profilside af Albert Music 
 AC/DC profilside af Atlantic Records 
 

Musikere fra Storbritannien
Bassister fra Storbritannien
AC/DC
Popkunst

Popkunst eller pop art er en kunstretning, der gør op med abstrakt ekspressionisme og søger mod den figurative kunst med temaer fra massekulturen. Begrebet blev skabt i 1956 af den engelsk-amerikanske kunstkritiker Laurence Alloway, men blev først bredt kendt og brugt i 1960'erne.

Oprindelse 
Popkunst som også er kendt som pop art, retningen inden for billedekunsten, som opstod i England og USA i midten af 1950'erne og var mest fremtrædende i 1970'erne.

Betegnelsen  blev brugt til at beskrive en bevægelse inden for den moderne kunst, og  blev for første gang brugt på tryk i 1958, af den britiske kritiker Laurence Alloway. Andy Warhol er nok den mest berømte eksponent, og senere hen Roy Lichtenstein.

Kendetegn 

Et ydre kendetegn for popkunst vil således ofte være referencer til masse-samfundet og dets symbolverden, f.eks. reklamer, medier m.v. . Ifølge Alloway er disse referencer først og fremmest tegnsystemer, der ikke blot gengiver et ydre, allerede kendt objekt, men tillige de grafiske kendetegn, der er knyttet til det. 

Popkunst er således kendetegnet ved:
 Reale, umiddelbart genkendelige elementer, ofte med direkte reference til medier. 
 Deres mulige, indbyrdes symbolske betydninger. 
 Abstrakte elementer, f.eks. grafiske tekniker, maling m.v. 
Ofte er alle tre elementer til stede samtidig, for som postmoderne greb at dekonstruere hinanden. Således er sammenstillingen af fotografi, maleri, grafiske elementer eller symbolske elementer ikke afhængigt af et ydre kontrapunkt for at fungere. Som postmoderne maleri postulerer popkunsten på samme tid sig selv som abstrakt maleri, fotografi, symbolisme m.v. og kan herved fungere som kommentar eller mere bredt som fremstilling af konceptuelle konflikter. 
Popkunsten kan således både tolkes som hyldest til forbrugssamfundet og som en kritik af samme. Begge tolkninger er imidlertid uden for popkunstens egentlige virkefelt: Popkunstens primære virkefelt er snarere det perceptions-psykologiske, der i lighed med den senere tilkomne pop-art og tidligere kunstformer som trampe-d-oil m.v. vil vise beskueren bedragets natur. Forbrugssamfundet og medierne er så blot – med Alloway – tegnsystemer i denne proces.

Selv om popkunst opstår som efter-moderne kunstform, er der klare referencer til f.eks. dadaisme og collage-kunst samt ekspressionisme, fotografisk kunst og abstrakt malerkunst.

Ordet "popkunst" kan også på dansk være en nedsættende betegnelse for kunst, der betragtes som overfladisk.

Kendte popkunstnere 
 Jim Dine
 James Gill
 Keith Haring
 Robert Indiana
 Jasper Johns
 Roy Lichtenstein
 Takashi Murakami
 Yoshitomo Nara
 Claes Oldenburg
 Mel Ramos
 Robert Rauschenberg 
 Andy Warhol

Eksterne henvisninger 

Moderne kunst
Kunst
Stilperioder
In absentia

In absentia (latin) betyder i fravær, fraværende; uden at være fysisk til stede.

At dømme nogen in absentia vil sige at dømme nogen, som ikke er til stede under domshandlingen. For eksempel blev Hitlers privatsekretær Martin Bormann dødsdømt, uden at han var til stede under Nürnbergprocessen.
I nogle retssystemer som oldtidens Romerret og i nutidens USA er processer in absentia ikke tilladt.

Latinske vendinger
Juridiske begreber
Udgangsforbud

Udgangsforbud, undertiden kaldt spærretid, er et påbud om at nogen skal blive inden døre inden for et bestemt tidsrum, og er således en form for undtagelsestilstand.

Udgangsforbud bruges ofte af magthavere som et led i at få kontrol over et område, for eksempel i krigstilfælde eller under uroligheder, for eksempel af generalerne under opstanden i Burma 2007. Under Danmarks besættelse under 2. verdenskrig indførte den tyske besættelsesmagt spærretid den 26. juni 1944.

I Gellerup-bebyggelsen ved Århus forsøgte man i 2006 med udgangsforbud for børn for at hindre brande, der en overgang hærgede området. Socialdemokratiet og SF har fremsat en plan for de angivelige 29 ghettoområder i Danmark, som bl.a. indebærer udgangsforbud for "unge ballademagere".

I marts 2020 indførte flere lande i Europa, blandt andet Frankrig, Spanien og Italien udgangsforbud på grund af coronakrisen.

Referencer

Se også 

Samfund
Cane Corso Italiano

Cane Corso Italiano er en hunderace i FCI gruppe2. Cane Corso stammer fra den romerske oldtidshund Canis Pugnax, en stor molosser, der blev brugt til krigshund.

Brug 
Cane Corso Italiano er oprindeligt avlet som forskellige typer arbejdshunde igennem flere hundrede år. Man brugte dem til at beskytte kvæget imod ulve, som vagthunde på gårdene og vildsvinejagt. Slagterne brugte også Cane Corsoen til at hjælpe med at fastholde kvæget, når der skulle slagtes. I dag bliver den bl.a. brugt som politihund i det sydlige Italien og i Sydamerika.

Cane Corso er en børnevenlig hund der også forstår sig godt med andre dyr i hjemmet. Cane Corso har brug for et kærligt hjem og en bestemt hånd. Den har brug for daglige gåture, gerne i uvante miljøer hvor den kan få nye indtryk og dufte. Den sover meget og man bør ikke overbelaste hunden, med eksempelvis lange løb eller løb ved siden af en cykel. Dette kan ødelægge hundens led på sigt på grund af dens tyngde.

Størrelse 
Hanhunden er 64–68 cm og skal veje mindst 45-50 ;kg. Tæven er 60 til 64 cm, og vejer ca. 5-7 kilo mindre. Højden er plus/minus 2 cm.

Helbredsproblemer 
Der kan følge knogle- og ledproblemer med, da racen er så tung. HD og AA er begge noget man skal holde øje med, når man køber en Cane Corso.

Referencer 

Molosser
Hunderacer fra Italien
Dahuk (provins)

Dahuk (staves også Duhok eller Dohuk; , Dihok; , Nohadra; ) er en irakisk provins med  indbyggere. Det administrative hovedsæde i provinsen er byen Dahuk med  indbyggere.

Provinsen ligger i Irakisk Kurdistan i det nordlige Irak. Hovedbyen er Dahuk. Før 1976 var provinsen en del af Ninawa, som dengang blev kaldt Mosul. 

Det Irakiske Kurdistan blev formelt selvstyrende i 2005, men regionen blev de facto selvstyrende efter Golfkrigen i 1990-1991.

Referencer

Eksterne henvisninger 

Kurdistan
Provinser i Irak
Husarrest

Husarrest er en indespærring af en person ikke i fængsel, men i et hus og som regel hjemmet.

Eksempler på husarrest 

 Galileo kom også i husarrest i 1633. 
 Grækenlands militærjunta satte Georgios Papandreou i husarrest , hvor han sad til sin død i 1968.
 Burmas magthaveres holdt Aung San Suu Kyi i husarrest på grund af hendes kamp for demokrati i alt i 15 år.

Se også
 Stuearrest

Jura
Gruppefører

En gruppefører er en betegnelse, der primært findes anvendt i to af Forsvarets tre værn, Hæren og Flyvevåbnet. Det tredje værn, Søværnet, benytter ikke gruppeførere.

Gruppeføreren har kommando over en gruppe på typisk 8-12 menige og har oftest rang af sergent eller oversergent. Undertiden kan menige (dog primært konstabler og enkelte Menige) også udnævnes til gruppefører, enten for at dække funktionen i en akut opstået situation, eller for at honorere pågældende soldats erfaringer i forhold til at løse en specifik opgave. Herefter er man såkaldt menig gruppefører.

Begrebet er undertiden også brugt i andre bevægelser, eksempelvis hos spejderne.

Se også 
Gruppenführer (generalløjtnant i SS).

Militære titler

de:Gruppenführer
ItaloBrothers

ItaloBrothers er et dance projekt fra Nordhorn i Tyskland. Gruppen består af Matthias "Matze" Metten (Sanger), Zacharias "Zac McCrack/Zachi" Adrian (DJ) og Christian Müller (producer), der også er kendt under navnet Kristian Sandberg.

ItaloBrothers er også kendt for deres New Voc mixes, hvor de ikke kun mixer lyden men Matze lægger også ny stemme til. ItaloBrothers står bag det store hit "Stamp On The Ground" som endte på #14 på de danske hitlister. ItaloBrothers er under kontrakt hos Zooland Records/Punch.DJ/Disco:Wax.

De har hovedsageligt haft succes i Skandinavien og Centraleuropa, men har også turneret i Østeuropa.

Diskografi

Albums 
 2010: Stamp!

Singler

Remix 
 Young London - Let Me Go (ItaloBrothers Radio Edit) (2013)
 Manian - Saturday Night (ItaloBrothers Radio Edit) (2013)
 Floorfilla - Italodancer (ItaloBrothers New Vocal Remix) (2007)
 Manian - Turn The Tide (ItaloBrothers New Voc Rmx) (2007)
 Dan Winter & Rob Mayth - Dare Me (ItaloBrothers New Voc Rmx) (2007)
 Manian feat. Aila - Heaven (ItaloBrothers New Voc Rmx) (2007)
 Cascada - Ready For Love (ItaloBrothers New Voc Rmx) (2006)
 Cerla vs. Manian - Jump (ItaloBrothers New Voc Rmx) (2006)

Referencer 

Musikgrupper fra Tyskland
Musikgrupper fra 2005
Brian Johnson

Brian Johnson (født den 5. oktober 1947 i Dunston, Gateshead, England) er en engelsk sanger og sangskriver - bedst kendt for sit arbejde med det australske hårde rockband AC/DC siden april 1980. På nuværende tidspunkt bor han i Sarasota, Florida.

Brian Johnson stiftede i 1972 glam rock-bandet Geordie og blev deres forsanger. Efter nogen få populære singler, gik bandet i opløsning i 1978. Johnson genforenede Geordie igen i 1980, men lige efter de havde skrevet en pladekontrakt, gik Johnson til audition for AC/DC. Nogle få dage efter auditionen fik Johnson at vide, at han skulle afløse den afdøde vokalist Bon Scott. Johnsons første album med AC/DC blev Back in Black, som endte med at blive bandets bedst sælgende album. Albummet blev i øvrigt indspillet på kun 6 uger.

I 2014 udgav Brian Johnson og AC/DC albummet "Rock or Bust" med en efterfølgende verdensturné. Få måneder inde i turnéen måtte Brian Johnson trække sig efter problemer med hørelsen på sit venstre øre. Problemer, der var opstået efter et motorløb nogle år tidligere.

Han tog tilbage til Australien for at blive undersøgt. Efter en række test fik han beskeden, at hans skader på venstre øre var permanente. Efterfølgende forlod han AC/DC, og Axl Rose afløste ham på resten af turnéen.

Efter AC/DC fik Brian Johnson, som har en stor interesse for biler, sit eget program "Cars that rocks with Brian Johnson", hvor han prøvekører og fortæller om alle de biler, som han har med i programmet.

Diskografi

Med Geordie 
 Hope You Like It (1973)
 Don't Be Fooled By The Name (1974)
 Masters of Rock (1975)
 Save the World (1976)
 No Good Woman (1978)
 The Best of Geordie (1997)

Med AC/DC 
 Back in Black (1980)
 For Those About to Rock (1981)
 Flick of the Switch (1983)
 Fly on the Wall (1985)
 Who Made Who (1986)
 Blow Up Your Video (1988)
 The Razors Edge (1990)
 Ballbreaker (1995)
 Stiff Upper Lip (2000)
 Black Ice (2008)
 Rock or bust (2014)

Eksterne henvisninger 

 AC/DCs officielle hjemmeside
 AC/DCs profilside af Atlantic Records 
 
 

Sangere fra England
AC/DC
Morris (computervirus)

Morris er navnet på den første computervirus orm, der blev distribueret gennem internettet. Den blev sluppet fri den 2. november 1988 af en student fra Cornell University ved navn Robert T. Morris. Virussen var ikke det største problem i starten. Den gik f.eks. ud på, at et billede kunne poppe op på ens skærm, måske en eller flere gange. 

Computervirus
Aloysia Weber

Aloysia Weber (ca. 1760 i Zell im Wiesental – 8. juni 1839 i Salzburg) var en tysk operasanger (sopran).

Hendes døbenavn var Maria Aloisia Louisa Antonia Weber. Efter ægteskab i 1780 også kendt som Aloysia Lange og som kunstnernavn anvendte hun omkring år 1800 Louise Lange.

Aloysia var datter af Fridolin Weber (1733 – 1779) (bassanger ved hofoperaen i Mannheim) og hustru Cäcilia Stamm (1727 – 1793). Familien flyttede til Mannheim i ca. 1763. Parret havde 4 døtre, der alle var vokalt begavede: Josepha (1758-1819) (den første Nattens dronning), Aloysia, Constanze (1763-1842) og Sophie (1763-1846). Af disse var Aloysia nok det største talent, og man bemærkede tidligt hendes usædvanlige stemme. Pga. hendes lovende karriere flyttede hele familien til München i 1778, hvor hun blev hofsangerinde. Herved blev hun hovedforsørger for hele familien. Året efter flyttede de videre til Wien. Mozart satte stor pris på hendes stemme og komponerede adskillige arier specielt til hende, og hun var til gengæld en af de vigtigste fortolkere af hans værker.

Operasangere fra Tyskland
Nationalpark Bayerischer Wald

Nationalpark Bayerischer Wald var den første nationalpark i Tyskland der blev oprettet 7. oktober 1970. Efter udvidelsen i 1997 dækker den nu et areal på 24.250 hektar. Sammen  med den tilgrænsende tjekkiske  skov Šumava udgør Bayerischer Wald det største sammenhængende skovområde i Centraleuropa.

Geografi 

Nationalparken ligger ved delstaten Bayerns østlige grænse i  bjergkæden Bayerischer Wald. Inde i skoven findes flere højmoser og højt beliggende enge.

Dyreverden 

I Bayerischer Wald lever flere arter som er udrydningstruede i det centrale Europa, såsom tjur, vandrefalk, lods, vildkat, sort stork og odder. Områdets bestand af  kronhjort er indhegnet om  vinteren. Ved landsbyen Neuschönau er der udsatte bestande af europæisk bison, brunbjørn og ulv. Man startede desuden et projekt med at fremavle uddøde arter som vildhest og urokse.

Barkbiller i nationalparken 

I midten af 1980'erne og begyndelsen af   1990'erne  blev større områder i nationalparken offer for flere storme. Derved fik barkbillerne bedre levevilkår i skoven. Konceptet for forvaltning af  nationalparken var at overlade skoven til sig selv. Man hævdede at skoven ville komme  sig uden menneskers indgriben . Denne politik var meget omstridt blandt regionens befolkning. Efter nogle  år gik antallet af barkbiller tydeligt tilbage og store områder som tidligere var skadet er nu overtaget af  vital blandingsskov.

Tidligere biosfærereservat 
Fra 1981 til 2006 var Bayerischer Wald Tysklands første biosfærereservat under UNESCO. I 2006 trådte området ud af UNESCO-programmet «Man and the Biosphere», og Bayerischer Wald er igen en «almindelig nationalpark».

Kilder og henvisninger
 

Bayerischer Wald
Bayerischer Wald
Bayerischer Wald
Bayerns geografi
Landkreis Cham
Morris

Morris kan hentyde til flere ting:

 Morris (tegner) – belgisk tegneserietegner, opfinder af Lucky Luke.
 Morris (computervirus) – en computervirus fra 1988.
 Morris (dans) – en engelsk dans.
 Morris Motors – engelsk bilfabrikant med bl.a. Morris Minor og Morris Mini.
 Philip Morris – amerikansk tobaksfirma.

Det kan også være et efternavn:
 Robert L. Morris – professor i parapsykologi
 William Morris – engelsk kunstner
 William Morris, 1st Viscount Nuffield - engelsk forretningsmand og filantrop og grundlægger af Morris Motors
 Tom Morris Jr. – skotsk golfpioner
 Errol Morris – amerikansk filminstruktør

Eller et fornavn:
 Morris Travers – engelsk kemiker
 Morris Possoni – italiensk cykelrytter